《蓦山溪》
清代·桂念祖

春光欲尽。未得天涯信。早起镇恹恹，减裘带、馀寒犹嫩。

古碑临罢，独枕故衣眠，魂无定。身慵困。酿就维摩病。

谁家巷陌，红满香成阵。旬日雨风频，减多少，游踪逸兴。

忏除烦恼，赖有贝多经，帘押静。香篆烬。终卷阴移寸。

作者简介：一名赤，清代经学家、词人。念祖从小师从经学大师皮锡瑞，在经学、词章方面均有深厚功力，尤擅于词。 曾从康、梁参加戊戌变法，主持沪萃报馆，后留学日本时客死。